Сегѡ̀ ра́ди, толи́кѡ то́чію плотска́гѡ пита́нія воспріе́мли, єли́кѡ тебѣ̀ въ подкрѣпле́ніе то́чію тре́бовательно є́сть, є́же си́льну тѝ бы́ти въ дѣ́лѣ бж҃іи: прѡ́чая же я́кѡ неключи̂ма и изли̂шняя да ѿве́ржєна и́маши, наипа́че тщи́ся ѡ дѣ́лѣ бж҃іи, ѡ исправле́ніи дш҃е́внѣмъ, я̀же съ тобо́ю пребы́ти и́мутъ во вѣ́ки: пло́ть бо истлѣ́етъ, и по́хѡти єя̀ вско́рѣ поги́бнутъ, душа́ же сама̀ пребу́детъ во вѣ́ки: сѣ́яй бо въ пло́ть, ѿ пло́ти по́жнетъ истлѣ́ніе: сѣ́яй же въ дх҃ъ, ѿ дх҃а по́жнетъ живо́тъ вѣ́чный